钦定古今图书集成/理学汇编/文学典/第081卷 > 徐大受
## 钦定古今图书集成/理学汇编/文学典/第081卷 > 徐大受

按《浙江通志》：“大受，天台人。淳熙十一年特科，官终监
行在草料场。未第时，开馆授徒。朱文公提刑过其地，
正与其徒论说颜子不违仁章，朱连举数疑，应答皆
不失旨，朱大叹赏，遂与定交。赵汝愚拜相，与韩𠈁胄
同出，内批公贺启有云：‘以周公之德，自应相成王为
师；然老子之贤，讵可与韩非同传’。”汝愚读之，遂立辞
新命。刘知过以诗名见之，曰：“自此当卧君百尺楼上
矣。”事详《文公所遗帖》。